|  |  |  |
| --- | --- | --- |
|  | |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **ΓΙΑ ΤΟ ΑΚΑΔΗΜΑΪΚΟ ΕΤΟΣ 2023-2024** | | |
| **ΤΜΗΜΑ ΕΠΙΣΤΗΜΩΝ ΤΗΣ ΕΚΠΑΙΔΕΥΣΗΣ ΚΑΙ ΤΗΣ ΑΓΩΓΗΣ ΣΤΗΝ ΠΡΟΣΧΟΛΙΚΗ ΗΛΙΚΙΑ** | | |
| **Επιστημονικά Υπεύθυνος:** | | ***Νεκτάριος Στελλάκης*** |
| **Email:** | [*nekstel@upatras.gr*](mailto:nekstel@upatras.gr) | |
|  |  | **21 Νοεμβρίου 2023** |

ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΘΕΣΕΙΣ ΠΡΑΚΤΙΚΗΣ ΑΣΚΗΣΗΣ ΓΙΑ ΤΟ ΑΚΑΔ. ΕΤΟΣ 2023-2024

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση τριτοβάθμιας εκπαίδευσης Πανεπιστημίου Πατρών» για το ακαδημαϊκό έτος 2023- 2024*** με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού **57 τεταρτοετείς φοιτήτριες/ές** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με την εργασία της/του νηπιαγωγού στην Αχαΐα.

Η υποχρεωτική διάρκεια της Πρακτικής Άσκησης ορίζεται σε **τρεις (3) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 1/3/2024 |
| **Ημερομηνία λήξης περιόδου Πρακτικής Άσκησης:** | 31/5/2024 |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

## Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας εξ’ αίματος ή εξ ‘αγχιστείας*.*

Η προθεσμία υποβολής αιτήσεων συμμετοχής είναι από: **21/11/2023 έως 18/12/2023 και ώρα 10 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Επιστημών της Εκπαίδευσης και της Αγωγής στην Προσχολική Ηλικία αποτελείται από τους κάτωθι:

1. Νεκτάριος Στελλάκης, Αναπληρωτής Καθηγητής (Επιστημονικά Υπεύθυνος) (Πρόεδρος)
2. Γεράσιμος Κουστουράκης, Καθηγητής (Γραμματέας)
3. Πoλυξένη Μανώλη, Επίκουρη Καθηγήτρια (Μέλος)

# ΣΗΜΑΝΤΙΚΕΣ ΗΜΕΡΟΜΗΝΙΕΣ

|  |  |
| --- | --- |
| **21/11/2023** | Δημοσιοποίηση προκήρυξης |
| **18/12/2023 ( έως 10 π.μ.)** | Λήξη προθεσμίας υποβολής αίτησης συμμετοχής |
| **10/01/2024** | Δημοσιοποίηση των επιλεχθέντων υποψηφίων φοιτητριών/ών |
| **1/3/2024** | Έναρξη Περιόδου Προγράμματος Πρακτικής Άσκησης |
| **31/5/2024** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (graecedu@upatras.gr) :

**1. Αίτηση Συμμετοχής Φοιτητή** στην Πρακτική Άσκηση (επισυνάπτεται παρακάτω)

# ΚΡΙΤΗΡΙΑ ΕΠΙΛΟΓΗΣ

Η επιλογή των ασκούμενων θα γίνει με βάση των αριθμό μορίων όπως προκύπτουν από τον τύπο, *(θα υπολογισθεί από την Ομάδα του Ψηφιακού Άλματος χρησιμοποιώντας στοιχεία του πληροφοριακού συστήματος “Ψηφιακό Άλμα”)*:

1. Αριθμός επιτυχώς εξετασθέντων μαθημάτων μέχρι και την εξεταστική του Σεπτεμβρίου του Γ΄ έτους σπουδών (ποσοστό βαρύτητας 60%)
2. Μέσος Όρος βαθμολογίας των επιτυχώς εξετασθέντων μαθημάτων για το συγκεκριμένο αριθμό μαθημάτων (ποσοστό βαρύτητας 40%)

# ΕΝΣΤΑΣΕΙΣ

Οι ενστάσεις υποβάλλονται μέσα σε διάστημα 5 εργάσιμων ημερών από την ημερομηνία ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής*](https://praktiki.upatras.gr/news-blog/prokirikseis-panepistimiou-patrwn/) *Άσκησης του Παν. Πατρών και στην ιστοσελίδα του Τμήματος Επιστημών της Εκπαίδευσης και της Αγωγής στην Προσχολική Ηλικία)*, ηλεκτρονικά στη Γραμματεία του Τμήματος (graecedu@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

## Νεκτάριος Στελλάκης

**Επιστημονικά Υπεύθυνος της Πρακτικής Άσκησης**

του Τμήματος Επιστημών της Εκπαίδευσης και της Αγωγής στην Προσχολική Ηλικία

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: ecedu.upatras.gr
* και θα τοιχοκολληθεί στη Γραμματεία του Τμήματος

 

ΑΙΤΗΣΗ ΣΥΜΜΕΤΟΧΗΣ ΣΤΟ ΠΡΟΓΡΑΜΜΑ «ΠΡΑΚΤΙΚΗ ΑΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ» ΑΚΑΔΗΜΑΪΚΟΥ ΕΤΟΥΣ 2023 – 2024

|  |  |
| --- | --- |
| **Ονοματεπώνυμο:** |  |
| **Αριθμός Μητρώου:** | **Έτος 1ης εγγραφής:** |
| **Τηλέφωνο** *(κινητό)***:** | **Εξάμηνο φοίτησης:** |
| **Διεύθυνση** (*Πάτρα*): | **Μέσος Όρος Βαθμολογίας:** |
| **Email**: (*ιδρυματικό*): | **Αριθμός επιτυχώς εξετασθέντων**  **μαθημάτων:** |
| **Αιτούμαι τη συμμετοχή μου στο πρόγραμμα «Πρακτική Άσκηση Τριτοβάθμιας Εκπαίδευσης Πανεπιστημίου Πατρών», Τμ. ΤΕΕΑΠΗ, για το ακαδημαϊκό έτος 2023 – 2024**   * Γνωρίζω ότι η τελική επιλογή μου για συμμετοχή στο πρόγραμμα είναι συνάρτηση του αριθμού των αιτούντων, της εν γένει επίδοσής μου στις προπτυχιακές σπουδές. * Δηλώνω υπεύθυνα ότι δεσμεύομαι να τηρήσω τους κανονισμούς και το πλαίσιο υλοποίησης που διέπουν την πρόγραμμα.   Πάτρα, …./…./202…  **Ο Αιτών / Η Αιτούσα**  *(Υπογραφή φοιτητή/τριας)*  **ΣΥΝΗΜΜΕΝΑ**:   * 1. **Πιστοποιητικό Αναλυτικής Βαθμολογίας μέχρι και την επαναληπτική εξεταστική περίοδο (Σεπτεμβρίου) του τρέχοντος ακαδημαϊκού έτους (θα δοθεί στην Επιτροπή της**   **Πρακτικής Άσκησης απευθείας από τη Γραμματεία)** | |